# Denise Quiñones

Denise Marie Quiñones August (Ponce, Puerto Rico, 1980ko irailaren 9a) puertorricar aktorea eta modelo ohia da, edertasun lehiaketetan jardun duena. 2001eko maiatzaren 11n Miss Universo 2001 izendatu zuten, titulua irabazi zuen laugarren puertorricarra izan zen. Jaioterrian titulua lortu zuen AEBtik kanpoko lehen irabazlea izan zen. Gainera, aktore gisa nabarmendu da hainbat telesailetan, antzerki-lanetan eta filmetan parte hartzeagatik.
2018ko otsailean, Miss Univer erakundeak (MUO - IMG) Miss Puerto Ricoko frankiziaren eskubideak eman zizkion Hemisphere Media Group - WAPA Puerto Ricoko telebista konpainiari. Frankizia erabiltzeko zuzendari nazional berria izendatu du konpainiak Denise Quiñones. Miss Puerto Rico Univarreren frankiziaren zuzendaritzan Miss Unibertso ohi batek hartu zuen lehen aldia izan zen.

## Biografia

Denise Quiñones Puerto Ricoko Lares herrian hazi zen bost urte zituenetik. Txikitatik erakutsi zuen musikarako, dantzarako eta arteetarako zaletasuna Ponceko Caribbean Schoolen. Hirugarren mailan, Estela Vélezen Eskolan hartu zituen dantza klaseak. Laresen eskolako eta parrokiako abesbatzetan parte hartu zuen. Bederatzigarren gradua amaitu ondoren, Arecibora joan zen bizitzera. Goi-mailako eskolako batez bestekorik altuenetako bat izateagatik, "Who's Who Among American High School Students" taldean sartu zen. Unibertsitatean hiru urtez aritu zen, Puerto Ricoko Unibertsitatean kazetaritza ikasten. Luisito Vigoreaux-en "Eso Vale" telebista-saioko animatzaile gisa parte hartu zuen, eta "Súper Show" saioko dantza-taldeko dantzari gisa zituen dohainak erakutsi zituen.

### Miss Unibertso 2001

2001eko maiatzaren 11n Miss Unibertso 2001 izendatu zuten, titulua irabazi zuen laugarren puertorricarra eta bere herrialdean irabazi zuen lehena izan zen. Lehiaketa horretan, gainera, sari hauexek irabazi zituen: Miss Fotogenia, Bluepoint Swimsuit Fitness eta Clairol Herbal Essences Ile Onena. Bere erreginaldian, Denise Borondate Oneko enbaxadore izan zen bisitatzen zituen herrialdeetan. Miss Unibertso 2001ko lehiaketa irabazi zuen Denisek, eta bi urteko interpretazio-eskolak hartzeko aukera izan zuen New Yorkeko "The School for Film and Acting" eskolan.

### Miss Unibertso izan ostean

Denisek Miss Unibertsoren erreginaldiaren ostean garatu ditu bere trebetasunak telebistan, antzerkian eta musikan. "Anna in the Tropics" piezaren gaztelaniazko bertsioan aritu zen lanean. Aktore-lan horrek "ACE" eta "Hola Awards" izendapen eta sariak eman zizkion. 2005eko urrian Doña Rosita la Solera lanean protagonista izan zen. Puerto Ricon komertzial batzuk egin eta antzerkian lan egin ondoren, Denisek bere talentua erakutsi zuen AEBko telebistan, izar berezi gisa, Smallville, Freddie eta The Bedford Diaries saioetan, CW Television Network kateko "Aquaman" telesailean Rachelen izar-papera eskuratu aurretik. Horrez gain, Denisek New Yorkeko antzerki-ekoizpenetan lan egin du.
2006ko azaroan, Denisek paper nagusia lortu zuen "off-Broadway" lanean, "Carrots" izeneko komedian, Antonio Zancadaren gaztelaniazko bertsioan. Lan horrek beste izendapen bat jaso zuen, eta, ondoren, "ACE Awards" sarietan bigarren aldiz lortu zuen saria, 2007ko edizioan.
Gainera, antzerki eta telebista lanetan parte hartzeaz gain, hainbat filmetan parte hartu du, besteak beste: Bad Boys II, Party Time eta La soga. 2010eko Elite filmeko protagonista ere izan zen. Andrés Ramírezek zuzendu zuen filma, eta Jorge Albertirekin batera lan egin zuen.

## Bizitza Pribatua

Bizitza pertsonalari dagokionez, 2006tik 2009ra René Pérez herrikide abeslariaren bikotekidea izan zen, Calle 13 musika-taldearen burua. 2010etik 2011ra, harremanetan egon zen Frank Perozo aktore, zuzendari eta ekoizle dominikarrarekin.

## Filmografia

* Locas y atrapadas (2014)
* El que mucho abarca (2014)
* Elite (2010) Sandra Torres agente berezia
* La soga AKA The Butcher's Wife” (2009) Movie// Jenny
* Party Time
* Bad Boys II (2003) (krediturik gabe) // Street walker in Cuba

### Telebistako serieak

* "Mujeres asesinas" (2012) Tb Serieak // Sonia Desalmada
* "Elena Santos"//Yarelis PR telebista seriea
* “Aquaman ” (2006) Tb Serieak // Rachel
* Smallville - Vengeance Chronicles” (2006) Webisode // Andrea Rojas/Angel of Vengeance
* “Smallville ” - Vengeance (2006) Tb atala// Andrea Rojas/Angel of Vengeance
* “The Bedford Diaries ” (2006) TV Serieak // Mia Thorne (post-production)
* “Freddie ” -The Two that Got away (2006) TV Episode// Denise
* “Freddie ” -The Mixer (2006) Tb atala// Denise
* “Love Monkey” - Pilot (2006) Tb atala // Gorgeous Woman
* Miss Universe (2002) (TV) // Miss Unibertso 2001
* Miss Universe 2001 (2001) (TV) // Miss Puerto Rico/Miss Unibertso 2001 (irabazlea)

### Antzerkia

* Pantaleón y las visitadoras
* Ana en el Trópico
* Doña Rosita la soltera
* Doña flor y sus dos maridos
* Zanahorias (Primera edición)
* Magnolias de acero (2011)
* El hijo de puta del sombrero (2016)

## Erreferentziak

* ↑ Paniagua, Paola. Frank Perozo y Denise Quiñones se separan. Bureo.
* ↑ Denise Quiñones se queda en Santo Domingo por amor al arte. Más VIP 28 de febrero de 2012.
* ↑ Copia archivada. .
* ↑ Copia archivada. . – Smallville
* ↑ Copia archivada. . – Freddie
* ↑ Copia archivada. . – Pantaleón y las visitadoras
* ↑ Copia archivada. . – Doña Flor Y Sus Dos Maridos
* ↑ Metro.PR. «El hijo de puta del sombrero» Metro.

## Kanpo estekak

* Datuak: Q2551259
* Multimedia: Denise Quiñones / Q2551259
| Aurrekoa: Lara Dutta, India | Miss Unibertso 2001 | Hurrengoa: Oksana Fiodorova Errusia (4 hilabetera titulua galdu) Justine Pasek Panama (amaieran, 8 hilabete) |